<classify> Akizungumza kwenye hafla ya makabidhiano iliyofanyika kwenye kijiji cha Mtinko wilayani Singida juzi, Mkurugenzi wa Tigo, Kanda ya Kaskazini George Lugata alisema ufadhili huo umo kwenye mikakati ya kampuni ya kusaidia jamii katika kunyanyua hali zao za maisha.Vijiji vitakavyonufaika kutokana na ufadhili huo na wilaya zake kwenye mabano ni Lulumba Iramba, Kisana Iramba, Kisonzo Iramba, Songambele Iramba, Kinyeto Singida Vijijini na Damankia Ikungi.Vingine ni Muungano Ikungi, Ighuka Ikungi, Kamenyanga Manyoni, Sasajila Manyoni, Mtinko Singida Vijijini na Kinampanda Singida.Alisema uhaba wa maji miongoni mwa wilaya nyingi za Singida umesababisha wakazi wake kupoteza muda mwingi kutafuta bidhaa hiyo muhimu, jambo ambalo Tigo inaamini kuwa hivi sasa litafikia ukomo kutokana na upatikanaji wa visima hivyo.Makabidhiano ya visima hivyo yalihudhuriwa na kushuhudiwa na Waziri wa Maji na Umwagiliaji, Gerson Lwenge ambaye aliishukuru Tigo kwa ufadhili huo uliopatikana kwa wakati mwafaka.Lwenge alisema visima hivyo vitapunguza kwa kiwango kikubwa uhaba sugu wa maji uliolikumba eneo hilo na kuchangia kukua ustawi wa jamii, kijamii na kiuchumi.  <topic>: uchumi 